R E P U B L I K A H R V A T S K A

KARLOVAČKA ŽUPANIJA

**OSNOVNA ŠKOLA BARILOVIĆ**

Barilović 96, 47252 Barilović

OIB: 35452176334

Tel: 047/847-191

E-mail: ured@os-barilovic.skole.hr

KLASA: 602-02/21-02/

URBROJ: 2133-34-21-1

Barilović, 3. rujan 2021. godine

**Provedbeni plan OŠ Barilović**

Odgojno-obrazovni proces odvijat će se prema novim Uputama HZJZ i Preporukama MZO od 26. kolovoza 2021. Djeca mogu samostalno dolaziti u školu ili organiziranim prijevozom. U razrednoj i predmetnoj nastavi izvode se svi nastavni predmetni, a mogu se spajati grupe učenika iz različitih razreda kao što je to u nekim izvannastavnim aktivnostima, npr. u gimnastici.

Svi zaposlenici imaju obavezu upoznati se s navedenim uputama i preporukama te redovito educirati. Roditelji se moraju upoznati s novim Uputama HZJZ objavljenim na mrežnoj stranici škole.

S učiteljima i zaposlenicima škole održat će se sastanci kako bi se detaljno raspravio Provedbeni plan i definirale obaveze.

Stručna suradnica zadužena je za koordinaciju aktivnosti učenika s teškoćama i onima koji pripadaju podzastupljenim i ranjivim skupinama.

Prihvat učenika utvrđuje se prema redovitom rasporedu svakog razrednog odjela. Nastava u matičnoj školi i područnim školama za sve učenike počinje u 8.00 sati. Učenici prilikom ulaska u matičnu školu zadržavaju razmak, a u PŠ Belaj imaju mogućnost ulaska na dva ulaza:

 1. i 3. razred – ulaz sa glavne ceste

 2. i 4. razred – ulaz sa strane igrališta

Roditelji ne ulaze u prostore škole! Roditelji se ne okupljaju na ulazu u školu! Roditelj ne dovodi dijete u školu koje ima simptome zarazne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolju, proljev, povraćanje). Svako jutro prije polaska u školu roditelji su dužni izmjeriti tjelesnu temperaturu djetetu i upisati je u za to predviđenu bilježnicu.

Na početku nastave učitelji će održati edukaciju za učenike na jednostavan i prikladan način. Vježbat će s učenicima kako se kreću, kako se koriste odmori, dijeli hrana, izlazi na igralište.

Učionice se trebaju provjetriti prije početka nastave i nakon odlaska učenika iz škole o čemu brine spremačica.

Provedbeni plan će se dopunjavati čim se za to uoči potreba o čemu vodi brigu stručna suradnica škole.

Učitelji će s djecom provoditi što je više moguće vremena na otvorenom, ali bez doticaja s drugom skupinom.

Stručna suradnica pruža podršku učiteljima u procesu pripreme za provođenje nastave.

**I dalje je odvajanje jedne nastavne grupe od druge ključno za osiguravanje sigurnosti učenika.**

**Odmore učenici provode zajedno sa svojim učiteljem u svojoj učionici** ili školskom dvorištu odvojeni od druge skupine. U vrijeme velikog odmora koji će biti različit za svaki razred prehranu od kuharice ili sa kuhinjskih kolica preuzima učitelj/učiteljica i donosi je u svoj razred. Učenici ne dijele pribor za jelo s drugim učenicima.

Veliki odmor traje 20 minuta i prvih 10 minuta koristi se za pranje ruku i odlazak u toalet, a drugi dio za konzumaciju hrane.

**PŠ Belaj**

Veliki odmor za drugi razred:

9.20 do 9.40

Veliki odmor za treći razred:

9.30 do 9.50

Veliki odmor za četvrti razred:

9.40 do 10.00

Veliki odmor za prvi razred:

9.50 do 10.10

**Matična škola**

Veliki odmor za 5.a, 5.b i 1. razred:

9.20 do 9.40

Veliki odmor za 7, 8., 2. i 3. razred:

9.30 do 9.50

Veliki odmor za 6. i 4. razred:

9.40 do 10.00

**PŠ Leskovac Barilovićki**

U isto vrijeme jer su svi jedna skupina.

Učitelji će posebno paziti da učenici ne koriste toalet u isto vrijeme.

**Koliko god je to moguće, neophodno je smanjiti fizički kontakt:**

* **između razrednih odjela**
* **roditelja i djelatnika**
* **za vrijeme putovanja u školu i iz škole**
* **prilikom ulaska i izlaska iz škole**
* **cijelo vrijeme boravka u školi**

 Dok učenici borave u razredu izbjegava se ulazak ostalih osoba u učionicu (zbog čišćenja, popravka ili donošenja hrane). Prolazak kroz zajedničke prostorije (hodnik škole) treba izbjegavati i svesti na minimum. U isto vrijeme hodnikom ne prolaze učenici iz različitih razreda ili tehničko osoblje.

Učenici donose svoj školski pribor i ne dijele ga s drugim učenicima.

Izvan ustanove djelatnici se što je više moguće pridržavaju pravila kojima se smanjuje njihova mogućnost zaraze (drže socijalnu distancu, održavaju higijenu).

Dostava hrane i sveg ostalog materijala obavlja se sa stražnje strane škole na treći ulaz u PŠ Belaj. Dostavljači ne ulaze u školu!

U vrijeme nastave dezinficiraju se sve površine koje učenici zajednički koriste (kvake, slavine u toaletima, toaleti, tipke vodokotlića, prekidači za struju i sl.)

Nakon završetka nastave dezinficiraju se sve korištene površine (posebice klupe i stolce, kvake, ručke na prozorima, slavine u toaletima, tipke vodokotlića, prekidače za struju te sve površine koje koristi veći broj ljudi).

Čišćenje se provodi nakon odlaska učenika iz škole.

**Učenici odlaze iz škole u različito vrijeme. Prije izlaska iz učionice učitelj se mora uvjeriti da u hodniku nema drugih učenika.**

U svakom razredu bez tekuće vode može se koristiti dezinficijens, a učenicima se preporuča pojačano pranje ruku sapunom i vodom. Učitelji upućuju učenike kada i kako se koristi dezinficijens.

Nakon pranja ruku koriste se papirnati ručnici i odlažu u koš. Djecu treba poticati da ne dodiruju usta, nos, oči i lice. Prilikom kašljanja i kihanja treba prekriti usta i nos laktom ili papirnatom maramicom.

Maske obavezno nose učenici putnici u autobusu ili kombiju i uvijek sjede na istom mjestu. Maske nose učenici i zaposlenici s kroničnim bolestima. Maske nose učenici u razredima ukoliko je međusobna udaljenost manja od 1,5 m (npr. prostor za talijanski jezik).

 **Ravnateljica OŠ Barilović**

 Vesna Car